Operasjon Black Tiger

Operasjon Black Tiger (originaltittel: Good Guys Wear Black) er en amerikansk action-thriller og kampsportfilm fra 1978 regissert av Ted Post. Filmen handler om et tidligere medlem av en kommandogruppe som slår seg sammen med en kvinnelig journalist for å forsøke å finne ut hvorfor flere i hans gruppe har blitt myrdet. Hovedrollen spilles av Chuck Norris, mens sentrale biroller spilles av Anne Archer og James Franciscus.

Handling 
Under fredsforhandlingene om Vietnam i Paris 1973, får kommandogruppen "Black Tiger" i oppdrag å befri CIA-agenter i fangenskap. Fem av de elleve overlever, men fem år senere blir medlemmer av kommandogruppen drept en etter en. John T. Booker, en av kommandogruppens gjenlevende medlemmer, forsøker å finne ut hvem som står bak drapene og hvorfor. Den kvinnelige journalisten Margaret slår seg sammen med ham. Det hele utvikler seg til en kamp på liv og død der Brooker må ta i bruk sine kampsportferdigheter.

Om filmen 
Filmen ble satt opp på norske kinoer høsten 1983. Den ble lunkent mottatt av Aftenpostens anmelder, som blant annet beskrev den som forvirrende og kjedelig: «Men på grunn av forvirringen og kjedsommeligheten mister man fort kontakten med filmens figurer, og dens problemer er mest for de voldsglade.»

Filmen innbragte drøyt $18 millioner i USA. Produksjonskostnadene var på ca $1 million.

Rollebesetning 
(utvalg)
 Chuck Norris ... John T. Booker – The Black Tigers
 Anne Archer ... Margaret, journalist
 James Franciscus ... senator Conrad Morgan
 Lloyd Haynes ... Murray Saunders
 Dana Andrews ... Edgar Harolds
 Jim Backus ... Doorman
 Soon-Tek Oh ... Mjr. Mhin Van Thieu – The Black Tigers
 Lawrence P. Casey ... Mike Potter – The Black Tigers 
 Anthony Mannino ... Gordie Jones – The Black Tigers 
Aaron Norris ... Al  – The Black Tigers 
Don Pike ... Hank  – The Black Tigers 
Benjamin J. Perry ... Finney  – The Black Tigers
Michael Payne ... Mitch  – The Black Tigers
Kathy McCullen ... Kelly

Referanser

Eksterne lenker 
 

Actionthrillere fra USA
Kampsportfilmer fra USA
Filmer fra 1978
Engelskspråklige filmer
Filmer om Vietnamkrigen
Filmer lagt til Los Angeles